૧૬ જુલાઇ, ૨૦૧૩ના રોજ ગંડામાનની પ્રાથમિક શાળામાં ૮૦ બાળકોએ સોયાબીનની કઢી અને ચોખા ખાદ્યા હતાં. આ દિવસે પુસ્તકોની વહેંચણી થવાની હોવાથી મોટા પ્રમાણમાં વિદ્યાર્થીઓ શાળામાં હાજર હતાં. તે સમયે આ શાળા એક હોલ ઘરાવતા કોમ્યુનિટી સેન્ટરમાં ચલાવવામાં આવતી હતી. આ ઘટનાના વિરોધમાં ગામના લોકો હિંસક વિરોધ સાથે સડકો પર ઉતરી આવ્યા હતાં. ૧૬ જુલાઇ, ૨૦૧૩ના રોજ ધરમસતી પ્રાથમિક શાળામાં ૪ થી ૧૨ વર્ષના બાળકોને મધ્યાહન ભોજન યોજના હેઠળ રાંધવામાં આવેલું ભોજન પીરસવામાં આવ્યું હતું. બાળકોને ભોજન સ્વાદમાં વિચિત્ર લાગતા તેમણે આચાર્યને ફરિયાદ કરી હતી. આચાર્યએ ભોજન પર ધ્યાન આપવાને બદલે ફરિયાદ કરનારા બાળકોને ધમકાવ્યા હતાં. ભોજન લીધાના ૩૦ મિનિટ પછી જ બાળકોનેે પેટમાં દુખાવો, ઉલટી અને ડાયેરિયાની તકલીફ શરૃ થઇ ગઇ હતી.